Гардеробът ви вероятно е пълен с тениски – всички ги обичаме! Но тениските като дрехи за фитнес са малко по-различни от ежедневните. Памучните тениски, които носим за всеки ден, не са съвсем подходящи като дрехи за фитнес – памукът е мек, приятен и наистина попива добре потта, но изсъхва бавно и резултатът по време на упражненията е вечно мокра блуза, полепнала по тялото ви. Ето защо имате нужда от специални тениски, когато попълвате екипа си за тренировки.
Когато са създадени специално като дрехи за фитнес, тениските са от модерни, дишащи материи, които позволяват потта да изсъхва бързо и не се лепят неприятно по тялото. Обикновено имат вталена кройка, която следва извивките ви и подчертава красотата им. В същото време този тип дрехи за фитнес не се усукват около вас и не пречат на движенията ви, тъй като имат приятна еластичност.
Без значение дали ще изберете тениски с обло или V-образно деколте, тези дрехи за фитнес ще ви накарат да изглеждате страхотно и да се чувствате още по-добре.